वह गुजराती थे और खुद गुजराती भाषी थे। अफ्रीका से भारत आने के बाद जब उन्होंने अपनी भारत यात्रा की शुरूआत की तो वह सबसे पहले बिहार में चंपारण गए। यहां उनको सबसे ज्यादा समस्या भाषा को लेकर हुई। उसके बाद तो उन्होंने अपने कुछ स्थानीय साथियों की मदद से हिन्दी सीखने की शुरूआत की। देश के बंटबारे के बाद जब एक विदेशी संवाददाता ने उनसे दुनिया को संदेश देने का अनुरोध किया तो उनका यह स्पष्ट कहना था कि दुनिया को कह दो कि गंाधी को अंग्रेजी नहीं आती। यह उनके हिन्दी प्रेम का परिचायक था। यह भी कटु सत्य है कि वही एक ऐसे शख्श थे जिन्होंने पूरे राष्ट्रीय आंदोलन को हिन्दी से जोडऩे का गुरतर और महत्वपूर्ण कार्य किया जिसके चलते ही राष्ट्रीय आंदोलन के अन्य राज्यों के दूसरे भाषा-भाषी शीर्ष नेताओं को भी अन्तत: हिन्दी को स्वीकारना ही पड़ा। इसे समय की विवश्ता या गांधीजी का व्यकित्व कुछ भी कहें, उनको हिन्दी की अधीनता आखिरकार स्वीकारनी ही पड़ी।